open-index/open-wikipedia-markdown huggingface dataset:
Francine Closener

D**'Francine Closener**, gebuer den 29. Dezember 1969 zu Stengefort, ass eng lëtzebuergesch Journalistin a Politikerin (LSAP).

No hirer Première am Stater Lycée Michel-Rodange huet si e Studium zu Bréissel ugefaangen. 1993 huet si hiren Ofschloss am Beräich Journalismus a Kommunikatioun gemaach an d'Joer drop ugefaangen als politesch Journalistin bei RTL Radio Lëtzebuerg ze schaffen, wou si 2008 Chefredaktesch ginn ass. 2010 ass si bei RTL Télé Lëtzebuerg gewiesselt.
## National Politik
Bei de Chamberwale vum 20. Oktober 2013 a bei deene vum 14. Oktober 2018 huet si op der Lëscht vun der LSAP am Zentrumsbezierk kandidéiert, gouf awer net an d'Chamber gewielt. Den 3. Dezember 2019 ass si fir de Marc Angel op de Krautmaart nogeréckelt (Den Angel ass sengersäits vun der Chamber an d'Europaparlament nogerëtscht, nodeems den Nicolas Schmit vun do fortgoung fir Europäesche Kommissär ze ginn).

De 4. Dezember 2013 gouf si Staatssekretärin fir Wirtschaft a fir d'Force publique an der Regierung Bettel-Schneider an ass dat bliwwe bis de 5. Dezember 2018. Zanterhi si Responsabel fir den Nation Branding am Ausseministère.

De 5. Mäerz 2022 gouf si, zesumme mam Dan Biancalana, op engem Parteikongress zu der Kopresidentin vun der LSAP gewielt.

Bei de Chamberwale vum 8. Oktober 2023 gouf si an d'Chamber gewielt.

## Kommunalpolitik
Bei de Gemengewale vum 11. Juni 2023 gouf d'Francine Closener an de Gemengerot vun der Gemeng Mamer gewielt, wou si den 3. Juli 2023 als Schäffin vereedegt gouf.

D'Francine Closener ass Wittfra vum Jay Schiltz a Mamm vun zwee Kanner.

## Quellen
* Biographie op gouvernement.lu

## Um Spaweck

__NOTOC__
Carole Dieschbourg

D**'Carole Dieschbourg**, gebuer den 3. Oktober 1977 zu Ettelbréck, ass eng lëtzebuergesch Geschäftsfra a Politikerin (déi Gréng). Si war vun Dezember 2013 bis den Abrëll 2022 Ministesch fir Ëmwelt, Klima an Nohaltegkeet an de Regierunge Bettel-Schneider a Bettel-Schneider-Braz.

## Karriär
D'Carole Dieschbourg huet op der Universitéit Tréier Geschicht a Germanistik studéiert. Dono huet si fir e LEADER-Projet geschafft an an der Folleg dovun e Buch iwwer d'Millen am Mëllerdall erausginn.

Ier si Ministesch gouf, huet si am Familljebetrib, der Dieschbourger Millen, geschafft. Si war vun 2011 bis 2013 am Gemengerot zu Iechternach.

Si war bei de Chamberwale vum 20. Oktober 2013 eng zweete Kéier Kandidatin fir déi Gréng am Walbezierk Osten. Si gouf net direkt gewielt, ma gouf doropshin, de 4. Dezember 2013, Ministesch fir Ëmwelt an der Regierung Bettel-Schneider.

2015, wéi Lëtzebuerg d'Présidence vu Conseil vun der Europäescher Unioun hat, huet d'Carole Dieschbourg wärend der Weltklimakonferenz zu Paräis d'Positioun vun der EU bei der 21. Vertragsstaatekonferenz koordinéiert.

Bei de Chamberwale vum 14. Oktober 2018 gouf si als Deputéiert an d'Chamber gewielt, huet awer op hiert Mandat verzicht, fir an der Regierung Bettel-Schneider-Braz de Portefeuille vun der Ministesch fir Ëmwelt, Klima an Nohaltegkeet z'iwwerhuelen.

Opgrond vun der sougenannter Gaardenhaischenaffär an där si mat verwéckelt sollt sinn, huet se den 22. Abrëll 2022 hir Demissioun bekannt ginn an ugekënnegt, sech komplett aus der Politik zeréckzezéien. No engem kuerzen Interim vum Claude Turmes huet d'Joëlle Welfring den 2. Mee 2022 de Poste vun der Ëmweltministesch iwwerholl.

## Wierk
* Dieschbourg, Carole (Text) a Christof Weber (Fotoen), 2007: *Die Mühlen des Müllerthals* oder *Les moulins du Müllerthal*, Éditions Guy Binsfeld. 220 S. 

## Literatur
* Stéphanie Majerus, 2024. *"Ech refuséiere, gläichgülteg ze ginn". Seit ihrem Rücktritt 2022 als Umweltministerin hat Carole Dieschburg Zeit ihren Interessen nachzugehen. Über was denkt sie gerade nach?* d'Lëtzebuerger Land vum 20. Dezember 2024, S. 2-4.
* Christoph Seidler, 2015: ''Carole Dieschbourg: Europas Stimme auf dem Klimagipfel''. *Spiegel Online* vum 9.&nbsp; Dezember 2015.
* Jochen Zenthöfer, 2013. "Von der Mühle des Getreides zu den Mühlen der Demokratie – Porträt der neuen Ministerin Carole Dieschbourg."" In: *Télécran – Das Luxemburger Magazin,* Nr. 51/2013, S. 16–19.

## Um Spaweck
Angelo Bagnasco

Den **Angelo Bagnasco**, gebuer de 14. Januar 1943 zu Pontevico an Italien, ass e Kardinol an zanter 2006 kathouleschen Äerzbëschof vum Äerzbistum Genova. Domat ass de Bagnasco och President vun der italieenescher Bëschofskonferenz.

Virdrun, vun 1998 bis 2006, war hie Bëschof vu Pesaro.

Als Devise huet de Bëschof Bagnasco *Christus Spes Mea*, "Christus ass meng Hoffnung"

## Um Spaweck

* Säit vum Bistum Genova
Salvatore Nunnari

De **Salvatore Nunnari**, gebuer den 11. Juni 1939 zu Reggio Calabria an Italien, ass e réimesch-katoulesche Geestlechen. Hie war vun 2004 bis 2015 kathouleschen Äerzbëschof vu Cosenza-Bisignano.

Virdrun, vun 1999 bis 2004, war hien Äerzbëschof vu Sant'Angelo dei Lombardi-Conza-Nusco-Bisaccia.

De 15. Mee 2015 huet de Poopst Franciscus seng Demissioun aus Altersgrënn akzeptéiert. Säin Nofollger ass den Francescantonio Nolè.

## Seng Devise

Als Devise huet de Bëschof Nunnari *Omni consolatione repleamur*

## Um Spaweck
* Säit vum Bistum Cosenza Bidignano
Vincenzo Bertolone

De **Vincenzo Bertolone**, gebuer de 17. November 1946 zu San Biagio Platani an Italien ass zanter 2011 kathouleschen Äerzbëschof vum Äerzbistum Catanzaro-Squillace.

Virdrun, vun 2007 bis 2011, war hie Bëschof vu Cassano all'Jonio.

## Seng Devise

Als Devise huet de Bëschof Bertolone *Humiliter in lumine vultus tui*

## Um Spaweck
* Säit vum Bistum Catanzaro-Squillace
Hydre Éditions

**Hydre Éditions S.à r.l.** ass e lëtzebuergesche Verlag, deen op Theater- a Kuerztexter spezialiséiert ass. De Verlag krut säin Numm vun der Hydra vu Lerna, enger Kreatur aus der anticker griichescher Mythologie.

De Verlag Hydre Éditions S.à r.l. mat Sëtz um Briddel gouf de 25. Abrëll 2012 vum Schrëftsteller Ian De Toffoli gegrënnt

Nieft dem Verlag huet de Ian De Toffoli zesumme mat de Schauspiller Luc Schiltz a Pitt Simon zwéi Veräiner gegrënnt:
* Hydre Éditions Événementiel a.s.b.l., de 27. Mäerz 2011 zu Lëtzebuerg gegrënnt.
* Hydre Éditions a.s.b.l., den 29. Dezember 2011 zu Lëtzebuerg gegrënnt.

## Literatur
* Schmit, Laurent & Stéphanie Majerus, 2013. «Des petits bijoux» - Entretien avec Ian de Toffoli, cofondateur de Hydre Éditions. *forum* 334: 55.

## Um Spaweck
* Websäit vun ''Hydre Éditions''
Dionigi Tettamanzi

Den **Dionigi Tettamanzi**, gebuer de 14. Mäerz 1934 zu Renate an der Provënz Mailand, a gestuerwen de 5. August 2017 zu Triuggio an der Provënz Monza a Brianza, war e Kardinol an emeritéierten Äerzbëschof vu Mailand.

## Um Spaweck

* Säit vum Bistum Mailand
Capybara Books

**Capybara Books** ass e lëtzebuergesche Buchverlag. De Verlag gouf am Summer 2012 vun de Schrëftsteller Susanne Jaspers a Georges Hausemer gegrënnt. De Verlag huet säin Numm vum Waasserschwäin (och Capybara genannt) an huet eng Zeechnung vu sou engem Déier a sengem Logo. Zanter dem Doud vum Georges Hausemer, 2018, leet d'Susanna Jaspers de Verlag eleng.

## Literatur
* Schmit, Laurent & Stéphanie Majerus, 2013. "Lust am Experimentieren" - Interview mit Georges Hausemer und Susanne Jaspers, Leiter des capybara Verlags. *forum* 334: 56.

## Um Spaweck
* Websäit vu ''Capybara Books''
Synaisthesis

**Synaisthesis** ass e lëtzebuergesche Verlag mat Sëtz zu Izeg.

## Um Spaweck
* Websäit vum Verlag Synaisthesis
WAT Éditions

**WAT éditions s.à r.l.** ass e lëtzebuergesche Verlag, deen d'Zäitschrëft bold erausgëtt.

De Verlag WAT éditions S.à r.l. mat Sëtz an der Stad Lëtzebuerg gouf de 15. November 2010 gegrënnt.

## Um Spaweck
* Websäit vun der Zäitschrëft bold
Condé Nast Publications

**Condé Nast** ass eng US-amerikanesch Pressegrupp fir Magasinnen déi den Advance Magazine Publishers gehéiert, an déi meescht bekannt Blieder aus der US-amerikanescher an der Weltpress erausbréngt, wéi *[[The New Yorker]]*, *[[Vogue]]*, oder *[[Vanity Fair (Magazine)|Vanity Fair]]*.

## Um Spaweck
PassaParola

**PassaParola** ass eng lëtzebuergesch ASBL an e Verlag, deen d'Zäitschrëft PassaParola an italieenescher Sprooch erausgëtt.

D'Associatioun mat Sëtz an der Stad Lëtzebuerg gouf de 26. November 2004 gegrënnt.

## Ziler vum Veräin
D'Haaptziler vum Veräin sinn:

## Um Spaweck
* Websäit vum Verlag PassaParola
Éditions Revue

**Éditions Revue** ass e lëtzebuergesche Verlag, deen, nieft der Wochenzäitschrëft Revue an der BD-Serie Superjhemp, Bicher, Medien a Gadgeten erausgëtt.

De Verlag gouf am Joer 1986 gegrënnt.

Den 22. Abrëll 2013 gouf d'Mandat vun der Danièle Fonck als Presidentin vum Verwaltungsrot reconfirméiert.

## Um Spaweck
*revue.lu
Michael Cramer

De **Michael Cramer**, gebuer als *Karl Hermann Kramer* den 1. Mäerz 1930 zu Wickrath, a gestuerwen den 28. November 2000 zu München, war en däitsche Schauspiller.

## Filmographie
### Kino (Auswiel)
* 1954: *[[Feuerwerk]]*, vum Kurt Hoffmann mam Lilli Palmer a Romy Schneider
* 1955: *Die Toteninsel*, vum Viktor Tourjansky mam Willy Birgel a Charles Regnier
* 1955: *[[Königswalzer (Film 1955)|Königswalzer]] *, vum Viktor Tourjansky mam Marianne Koch 
* 1955: *Der Jäger vom Roteck*, vum Hermann Kugelstadt mam Doris Kirchner 
* 1956: *Verlobung am Wolfgangsee*, vum Helmut Weiss mam Ingrid Andree a Wolf Albach-Retty
* 1956: *[[Zu Befehl, Frau Feldwebel]]*, vum Georg Jacoby mam Germaine Damar an Oskar Sima
* 1957: *[[Vier Mädels aus der Wachau]]*, vum Franz Antel mam Alice Kessler an Ellen Kessler
* 1957: *[[Die große Chance (Film 1957)|Die große Chance]]* vum Hans Quest mam Walter Giller an der Gardy Granass
* 1958: *[[Mit Eva fing die Sünde an]]*, vum Fritz Umgelter mam Willy Fritsch a Karin Dor
* 1958: *Sebastian Kneipp*, vum Wolfgang Liebeneiner mam Carl Wery a Paul Hörbiger 
* 1959: *[[Babette s'en va-t-en guerre]]*, vum Christian-Jaque mam Brigitte Bardot an Jacques Charrier
* 1961: *[[Adieu, Lebewohl, Goodbye]]*, vum Paul Martin mam Senta Berger a Rudolf Platte
* 1962: *Das ist die Liebe der Matrosen*, vum Franz Antel mam Gunther Philipp a Gerhard Riedmann
* 1962: *[[The Bellboy and the Playgirls]]*, vum Francis Ford Coppola mam June Wilkinson a Karin Dor
* 1962: *Ipnosi*, vum Eugenio Martín mam Jean Sorel a Götz George 
* 1965: *St. Pauli Herbertstraße*, vum Ákos Ráthonyi mam Pinkas Braun a Karin Field
* 1972: *Sutjeska*, vum Stipe Delic mam Richard Burton an Irene Papas
* 1974: *Der gestohlene Himmel*, vum Theo Maria Werner mam Siegfried Rauch an Hans Holt
* 1975: *Ich denk', mich tritt ein Pferd*, vum Theo Maria Werner mam Uschi Glas 
* 1980: *Flitterwochen*, vum Klaus Lemke mam Wolfgang Fierek a Cleo Kretschmer

## Um Spaweck
Mathew Cheriankunnel

De **Mathew Cheriankunnel**, gebuer den 23. September 1930 zu Kadayanicad an Indien, ass en emeritéierte Bëschof.

Hie war vun 1988 bis 1991 Bëschof vum Bistum Kurnool. Virdrun, vun 1977 bis 1986, war hie Bëschof vun Nalgonda.

## Um Spaweck
* De Mathew Cheriankunnel
Arnold Laven

Den **Arnold Laven**, gebuer den 23. Februar 1922 zu Chicago am Illinois, a gestuerwen den 13. September 2009 zu Tarzana a Kalifornien, war en US-amerikanesche Filmregisseur a Filmproduzent.

Den Arnold Laven huet als Regisseur 11 Kinosfilmer gedréint. Donieft war hien och de Regisseur vu villen Episode vu bekannten TV-Serië wéi *The Rifleman* (21 Episoden), *Mannix* (8 Episoden), * The Detectives* (5 Episoden), *The A-Team* (6 Episoden), *The Big Valley* (6 Episoden), * The Alfred Hitchcock Hour* (1 Episod), * Rafferty* (3 Episoden), *The Six Million Dollar Man* (3 Episoden), *Planet of the Apes* (3 Episoden), *Fantasy Island* (2 Episoden), * The Rockford Files* (2 Episoden), * Eight Is Enough* (5 Episoden), * Ironside* (2 Episoden) an * Hill Street Blues* (2 Episoden).

## Filmographie
### Kino
* 1952: *Without Warning!* 
* 1953: *Vice Squad*, mam Edward G. Robinson a Paulette Goddard
* 1954: *Down Three Dark Streets*, mam Broderick Crawford a Martha Hyer
* 1956: *The Rack*, mam Paul Newman a Wendell Corey
* 1957: *The Monster That Challenged the World*, mam Tim Holt 
* 1957: *Slaughter on Tenth Avenue*, mam Richard Egan an Julie Adams
* 1958: *Anna Lucasta*, mam Eartha Kitt a Sammy Davis Jr.
* 1961: *Geronimo*, mam Chuck Connors 
* 1965: *[[The Glory Guys]]*, mam Tom Tryon a Senta Berger
* 1967: *[[Rough Night in Jericho]]*, mam Dean Martin, George Peppard an Jean Simmons
* 1969: *[[Sam Whiskey]]*, mam Burt Reynolds a Clint Walker

## Um Spaweck
Fränk Arndt

De **Fränk Arndt**, gebuer den 10. Juni 1959, ass e lëtzebuergesche Gewerkschaftler (OGBL) a Politiker (LSAP). Hie war vum 5. Dezember 2013 bis 2018 an der Chamber.

Hien huet bei de Chamberwale vum 20. Oktober 2013 am Walbezierk Norde kandidéiert. Hie gouf net direkt gewielt, ass dunn awer de 5. Dezember 2013 op d'Plaz vum Romain Schneider, dee Minister gouf, nogeréckelt. Bei de Walen 2018 huet hien net méi kandidéiert.

Vun August 2009 bis Juli 2023 war de Fränk Arndt Buergermeeschter vun der Gemeng Wolz.
Éditions Gérard Klopp

D**'Éditions Gérard Klopp** ass e lëtzebuergesch-franséische Verlag, dee sech op *beaux livres* an de Beräicher Konscht a Geschicht, historesch Architektur a Militärarchitektur spezialiséiert huet. Bedriwwe gëtt de Verlag vun der Imprimerie Gérard Klopp S.à r.l., déi den 21. September 1999 gegrënnt gouf an hire Sëtz zu Léiweng huet.

## Auszuch aus dem Programm
* Meyer, Jean-Paul, 2018. *Charly Schmalspurbahn Luxemburg-Echternach 1904-1954*. Éditions Gérard Klopp, Luxembourg-Mondorf-les-Bains. ISBN 978-99959-38-01-7
* Stachowski, Philippe, 2011. Une région frontalière entre Luxembourg et Lorraine: 1500-1789. Éditions Gérard Klopp, Luxembourg & Thionville. 299 p. ISBN 2-911992-70-9.
* Thill, Gérard, Jean Luc Koltz & Carine Michels, 1994. Nico Klopp (1894-1930): peintures, dessins et gravures. Musée national d'histoire et d'art. Éditions Gérard Klopp, Livange. 214 p. ISBN 2-906535-85-0.

## Um Spaweck
* Websäit vun den Éditions Gérard Klopp
Éditions d'Lëtzebuerger Land

D**'Éditions d'Lëtzebuerger Land s.à.r.l.** ass e lëtzebuergesche Verlag, deen d'Lëtzebuerger Wochenzeitung D'Lëtzebuerger Land eraus gëtt. De Verlag gouf den 22. Dezember 1981 gegrënnt an huet säi Sëtz an der Stad Lëtzebuerg. Besëtzer vum Verlagshaus ass d'Fondation d'Lëtzebuerger Land.

## Um Spaweck
* Websäit vun der Wochenzeitung D'Lëtzebuerger Land
Éditions Phi

D**Éditions Phi s.a.** ass e lëtzebuergesche Verlag, deen zanter 1980 Konschtbicher, Sachbicher a Literatur erausbréngt. Gegrënnt gouf e vum Francis Van Maele.

## Geschicht
### Editions Phi 1980-2001

### 2002 bis haut
De Verlag a senger aktueller Struktur gouf den 8. Mäerz 2002 gegrënnt an huet säi Sëtz zu Esch-Uelzecht.

## Literatur
* *Un défi. 20 ans d'éditions Phi.* Exposition et catalogue/Ausstellung und Katlog: Jean Delvaux, Jean-Philippe Janus, Pierre MArson. Mersch, Centre national de littérsture, 2002.

## Um Spaweck
* Websäit vun den Éditions Phi
Éditions Portalis

D**'Éditions Portalis a.s.b.l.** ass e lëtzebuergesche Verlag, dee sech op Bicher iwwer Droit spezialiséiert huet. De Verlag gëtt vun engem Veräi bedriwwen, deen den 8. Mäerz 2002 gegrënnt gouf a säi Sëtz an der Stad Lëtzebuerg huet.

## Um Spaweck
* Websäit vun den Éditions Portalis
Éditions Imprimerie centrale

D**'Éditions Imprimerie centrale** ass e lëtzebuergesche Verlag, dee vun der Mammegesellschaft Imprimerie centrale s.a. bedriwwe gëtt.

## Um Spaweck
* Websäit vun den Éditions Imprimerie centrale
Éditions mediArt

**Éditions mediArt** ass e lëtzebuergesche Verlag, dee sech op Publikatiounen iwwer Konscht oder Kënschtler spezialiséiert huet. Bedriwwe gëtt de Verlag vun der Agentur fir Kulturfërderung mediArt s.à r.l., déi den 12. Mäerz 2004 gegrënnt gouf a säi Sëtz an der Stad Lëtzebuerg huet.
 
## Um Spaweck
* Websäit vu mediArt
Wise Guys

* ''Wise Guys'', e Film vum Brian de Palma (1986)
* ''Wise Guys'', eng däitsch a cappella Grupp
* *Wise Guys*, e Musical vum Stephen Sondheim, ëmgedeeft a *[[Bounce (musical)|Bounce]]*
* ''Wise Guys'', en Album vu Ghetto Commission (1998)
## Kuckt och

* The Wiseguys, eng brittesch Hip Hop Band
Malandry

**Malandry** ass eng franséisch Gemeng an den Ardennen an der Regioun Grand Est am Dall vum *Ruisseau de la Prêle* en Niewefloss vun der Kuer.

Malandry ass e klengt typescht Loutrenger Stroossenduerf.

## Um Spaweck
Marion Michael

D**'Marion Michael**, gebuer als *Marion Ilonka Michaela Delonge* de 17. Oktober 1940 zu Königsberg, a gestuerwen den 13. Oktober 2007 zu Gartz, war eng däitsch Schauspillerin.

## Filmographie
### Kino
* 1956: *Liane, das Mädchen aus dem Urwald*, vum Eduard von Borsody mam Hardy Krüger a Peter Mosbacher
* 1957: * [[Der tolle Bomberg (1957)|Der tolle Bomberg]] *, vum Rolf Thiele mam Hans Albers an Harald Juhnke
* 1957: *Liane, die weiße Sklavin*, vum Hermann Leitner mam Adrian Hoven a Rik Battaglia
* 1958: *Es war die erste Liebe*, vum Fritz Stapenhorst mam Christian Wolff a Maria Holst
* 1960: *[[Bomben auf Monte Carlo (Film 1960)|Bomben auf Monte Carlo]]* oder och *Eddie läßt die Bombe platzen*, vum Georg Jacoby mam Eddie Constantine a Gunther Philipp
* 1960: *[[Schlußakkord (Film 1960)|Schlußakkord]]*, vum Wolfgang Liebeneiner mam Christian Marquand an Eleonora Rossi Drago 
* 1961: *[[Davon träumen alle Mädchen]]*, vum Thomas Engel mam Harald Juhnke an Hubert von Meyerinck
* 1963: *[[Jack und Jenny]]*, vum Victor Vicas mam Brett Halsey a Senta Berger
* 1977: *Puppe kaputt*, vum Dagmar Beiersdorf 
* 1997: *Blond bis aufs Blut*, vum Lothar Lambert mam Hans Marquardt

## Um Spaweck
Thomas Fritsch

Den **Thomas Fritsch**, gebuer de 16. Januar 1944 zu Dresden, a gestuerwen den 21. Abrëll 2021, war en däitsche Schauspiller a Schlagersänger.

Hien ass de Jong vum Schauspiller Willy Fritsch.

## Filmographie
### Kino
* 1962: *[[Julia, Du bist zauberhaft]]*, vum Alfred Weidenmann mam Lilli Palmer a Charles Boyer
* 1962: *[[Das schwarz-weiß-rote Himmelbett]]*, vum Rolf Thiele mam Daliah Lavi a Martin Held
* 1963: *[[Das große Liebesspiel]]*, vum Alfred Weidenmann mam Lilli Palmer an Alexandra Stewart
* 1963: *[[...e la donna creò l'uomo]]*, vum Camillo Mastrocinque mam Senta Berger an Alexandra Stewart 	
* 1963: *[[Der letzte Ritt nach Santa Cruz]]*, vum Rolf Olsen mam Edmund Purdom a Mario Adorf
* 1964: *[[Das hab ich von Papa gelernt]]*, vum Axel von Ambesser mam Willy Fritsch a Peter Vogel
* 1964: *[[Heiß weht der Wind]]*, vum Rolf Olsen mam Gustav Knuth an Judith Dornys
* 1964: *[[Halløj i himmelsengen]]*, vum Erik Balling mam Marie Versini a Sonja Ziemann
* 1964: *[[Onkel Toms Hütte (Film 1965)|Onkel Toms Hütte]]*, vum Géza von Radványi mam John Kitzmiller, Mylène Demongeot an O. W. Fischer
* 1964: *[[Die schwedische Jungfrau]]*, vum Kurt Wilhelm mam Paul Hubschmid a Laetitia Roman
* 1967: *[[Epihirisis Apollon]]*, vum George Skalenakis mam Elena Nathanail 
* 1972: *[[Die Pfarrhauskomödie]]*, vum Veit Relin mam Maria Schell an Jane Tilden
* 1974: *[[Drei Männer im Schnee (Film 1974)|Drei Männer im Schnee]]*, vum Alfred Vohrer mam Klaus Schwarzkopf a Grit Boettcher
* 1995: *[[Contaminated Man]]*, vum Anthony Hickox mam William Hurt a Peter Weller
* 2004: *[[Der Wixxer]]*, vum Tobi Baumann mam Oliver Kalkofe an Anke Engelke

### TV (Auswiel)
* 1977: *Drei sind einer zuviel* (TV-Serie) (13 Episoden)
* 1989: *Rivalen der Rennbahn* (TV-Serie) (11 Episoden)
* 1975 - 1990: *Derrick* (TV-Serie) (6 Episoden)
* 1994 - 1996: *Immer im Einsatz - Die Notärztin* (TV-Serie) (13 Episoden)
* 2010: *Meine wunderbare Familie* (TV-Serie) (7 Episoden)

## Um Spaweck
Margut

**Margut** ass eng franséisch Gemeng an den Ardennen an der Regioun Grand Est.

Margut läit um Zesummefloss vun der Carité déi hir Quell zu Signy-Montlibert huet, an der Marche déi bei Orval entspréngt.

* Wulfilaich
Matton-et-Clémency

**Matton-et-Clémency** ass eng franséisch Gemeng an den Ardennen an der Regioun Grand Est. Se besteet aus den zwou klengen Uertschaften *Matton* a *Clémency*.
Mogues

**Mogues** ass eng franséisch Gemeng an den Ardennen an der Regioun Grand Est.

## Bekannt Persounen
* Bernard Bernard (1821-1895), Paschtouer a Missionnaire.
* Lambert Closse (1618-1662), Majouer vun der Garnisoun vu Montréal.
* Jean André Lepaute (1720-1787), Auermécher.
Moiry

* Moiry (Ardennes), eng franséisch Gemeng an den Ardennen.
* *Moiry*, eng Uertschaft an der franséischer Gemeng Saint-Parize-le-Chatel an der Nièvre
* Moiry, eng Schwäizer Gemeng am Kanton Vaud.
Margny (Ardennes)

**Margny** ass eng franséisch Gemeng an den Ardennen an der Regioun Grand Est am Dall vun der Marche a vum *Ruisseau d'Herbeuval* an der Belsch och *Suquette* genannt. D'Uertschaft grenzt am Westen an am Norden un d'Belsch.
Rudolf Jugert

De **Rudolf Jugert**, gebuer als *Rudolf Gustav Wilhelm Jugert* den 30. September 1907 zu Hannover, a gestuerwen de 14. Abrëll 1979 zu München, war en däitsche Filmregisseur.

## Filmographie
### Kino
* 1947: *[[Film ohne Titel]]*, mam Hans Söhnker an Hildegard Knef 
* 1949: *[[Hallo, Fräulein!]]*, mam Margot Hielscher a Peter van Eyck
* 1949: *1 × 1 der Ehe*, mam Irene von Meyendorff an Hans Söhnker
* 1950: *Es kommt ein Tag*, mam Dieter Borsche a Maria Schell
* 1951: *Eine Frau mit Herz*, mam Olga Tschechowa a Gustav Knuth
* 1951: *Nachts auf den Straßen*, mam Hans Albers an Hildegard Knef
* 1952: *Illusion in Moll*, mam Hildegard Knef a Sybille Schmitz
* 1952: *Ich heiße Niki*, mam Paul Hörbiger an Hardy Krüger
* 1953: *Ein Herz spielt falsch*, mam O. W. Fischer a Ruth Leuwerik
* 1953: *Jonny rettet Nebrador*, mam Hans Albers a Margot Hielscher
* 1954: *Eine Liebesgeschichte*, mam Hildegard Knef an O. W. Fischer
* 1954: *[[Ihre große Prüfung]]*, mam Luise Ullrich a Karin Dor
* 1954: *Gefangene der Liebe*, mam Curd Jürgens a Bernhard Wicki
* 1955: *Rosen im Herbst*, mam Ruth Leuwerik a Bernhard Wicki
* 1956: *Studentin Helene Willfüer*, mam Ruth Niehaus an Hans Söhnker
* 1956: *Kronprinz Rudolfs letzte Liebe*, mam Rudolf Prack a Christiane Hörbiger
* 1956: *[[Nina (Film 1956)|Nina]]*, mam Anouk Aimée a Karlheinz Böhm
* 1956: *Die Sünderin vom Fernerhof* oder och *Der Meineidbauer*, mam Heidemarie Hatheyer a Carl Wery
* 1957: *Keine Zeit für schwache Stunden* oder och *Eva küßt nur Direktoren*, mam Chariklia Baxevanos a Joachim Fuchsberger
* 1957: *Ein Stück vom Himmel*, mam Ingrid Andree an Toni Sailer
* 1958: *[[Frauensee (Film 1958)|Frauensee]]*, mam Barbara Rütting an Ivan Desny
* 1959: *[[Die feuerrote Baronesse]]*, mam Dawn Addams a Joachim Fuchsberger
* 1959: *Die Wahrheit über Rosemarie*, mam Belinda Lee a Walter Rilla
* 1960: *[[Endstation Rote Laterne]]* oder och *Blonde Mädchen für Havanna*, mam Joachim Fuchsberger an der Christine Görner
* 1960: *[[Die junge Sünderin]]*, mam Karin Baal a Vera Tschechowa
* 1960: *[[Der Satan lockt mit Liebe]]*, mat der Belinda Lee am Joachim Hansen
* 1961: *Die Stunde, die du glücklich bist*, mam Ruth Leuwerik 
* 1962: *Frauenarzt Dr. Sibelius*, mam Lex Barker a Senta Berger
* 1962: *Axel Munthe - Der Arzt von San Michele*, mam O. W. Fischer a Rosanna Schiaffino
* 1964: *[[Kennwort... Reiher]]*, mam Peter van Eyck a Marie Versini

## Um Spaweck
Sapogne-sur-Marche

**Sapogne-sur-Marche** ass eng franséisch Gemeng an den Ardennen an der Regioun Grand Est.

D'Gemeng läit am Dall vun der Marche, engem Niewefloss vun der Kuer. Am Norde stéisst se un d'Belsch
Nikloskapell vun Zëtteg

D**'Nikloskapell vun Zëtteg** ass eng kathoulesch Kapell, déi zur Par Regioun Iechternach Saint-Willibrord, zum Dekanat Osten an zu der Gemeng Bech gehéiert.

De Patréiner vun der Kapell ass den hellegen Niklos deem säi Fest de 6. Dezember gefeiert gëtt.
 
Se steet zentral am Duerf an der *Duerfstrooss*.

De 24. Oktober 2017 gouf d'Kapell op d'Lëscht vum Zousazinventaire vun de klasséierte Monumenter agedroen.

Zur fréierer Par Hemstel hunn ausser der Kapell vun Zëtteg och nach d'Parkierch vun Hemstel, d'Filialkierch vun Altréier, d'Kapell vun Heeschbreg an d'Kapell vu Rippeg gehéiert.

## Geschicht
Zu Zëtteg gouf d'selwecht wéi zu Rippeg schonn 1570 eng Kapell ernimmt. Déi haiteg Kapell gouf am Ufank vum 18. Joerhonnert nei gebaut.

## Kuckt och
* Lëscht vu reliéise Gebaier zu Lëtzebuerg
* Lëscht vun den nationale Monumenter an der Gemeng Bech

## Um Spaweck

* D'Kapell op der Websäit vum Parverband Konsdref
* D'Fënstere vun der Kapell vun Zëtteg op der Websäit vun der ''Stiftung Forschungsstelle Glasmalerei des 20. Jh. e. V.'' 


Fichier:Kapelle Zittig 02.jpg|D'Kapell vu Südoste gesinn
Fichier:Kapelle Zittig 03.jpg|D'Kapell vun Nordweste gesinn
Lëscht vun de Waassertierm zu Lëtzebuerg

Zu Lëtzebuerg gëtt et 2014 knapps 600 Drénkwaasserbehältere vun deenen der 562 a Betrib sinn. Dovu sinn déi meescht Äerdbehälteren déi ee kaum gesäit, nëmmen ëm déi 60 si Waassertierm déi heefeg wäit iwwer d'Gebaier ronderëm erauskucken an dofir scho vu wäitem ze gesi sinn. Vun deene 60 Tierm sinn der awer 2014 nëmmen nach 40 a Betrib.

Wéinst dem allgemenge Bevëlkerungswuesstem sinn zanter den 2010er Joren eng Rëtsch nei Waassertierm gebaut ginn, resp. am Bau.

An dëser Lëscht sinn all d'Waassertierm zu Lëtzebuerg opgezielt, souwuel déi di nach a Gebrauch sinn wéi och déi di et net méi sinn.

## Literatur
* Diane Lecorsais am Luxemburger Wort vum 6. September 2014, S. 26-27: *Hoch, höher, am höchsten*, och op wort.lu Hoch, höher, am höchsten
* Daniel Conrad am Luxemburger Wort vum 22. Mäerz 2017, S. 20-21: *Landmarke Wasserturm - Neue Schönheit um Funktionsbauten*

## Kuckt och
* Waasser
* Waassertuerm
* Waassertierm an der Stad Lëtzebuerg

## Um Spaweck
Villy

* Villy, eng franséisch Gemeng an den Ardennen
* Villy, eng franséisch Gemeng an der Yonne
* Villy, eng Uertschaft an der Schwäizer Gemeng Ollon
Villy (Ardennes)

**Villy** ass eng franséisch Gemeng an den Ardennen an der Regioun Grand Est.

Um Territoire vun der Gemeng steet de Fort de Villy-La Ferté, an duerch d'Gemeng fléisst d'Kuer.
Bourg-Fidèle

**Bourg-Fidèle** ass eng franséisch Gemeng an den Ardennen an der Regioun Grand Est.

Wéi 2011 de Parc naturel régional des Ardennes entstanen ass, war Bourg-Fidèle eng vun de Grënnungsgemengen.

## Um Spaweck
Charles Jules Parlier

De **Charles Jules Parlier**, gebuer de 24. Abrëll 1827 zu Gué-d'Hossus an de franséischen Ardennen, a gestuerwen de 17. September 1888 zu Saint-Étienne an der Loire, war e franséische Generol. E läit zu Charleville begruewen.

Hie war bei der Schluecht vu Sedan dobäi am Däitsch-franséische Krich 1870/71.

## Gielercher
*
Melville Shavelson

De **Melville Shavelson**, gebuer den 1. Abrëll 1917 zu Brooklyn, New York City, a gestuerwen den 8. August 2007 zu Los Angeles a Kalifornien, war en US-amerikanesche Filmregisseur, Filmproduzent an Dréibuchauteur.

## Filmographie
### als Regisseur (Kino)
* 1955: *The Seven Little Foys*, mam Bob Hope a Milly Vitale
* 1957: *Beau James*, mam Bob Hope a Vera Miles
* 1958: *Houseboat*, mam Cary Grant a Sophia Loren
* 1959: *It Started in Naples*, mam Clark Gable a Sophia Loren
* 1959: *The Five Pennies*, mam Danny Kaye a Barbara Bel Geddes
* 1961: *On the Double*, mam Danny Kaye an Dana Wynter
* 1962: *The Pigeon That Took Rome*, mam Charlton Heston an Elsa Martinelli
* 1963: *An New Kind of Love*, mam Paul Newman an Joanne Woodward
* 1966: *[[Cast a Giant Shadow]]*, mam Kirk Douglas a Senta Berger
* 1967: *Yours, Mine and Ours*, mam Lucille Ball an Henry Fonda
* 1972: *War Between Man and Women*, mam Jack Lemmon a Barbara Harris
* 1974: *Mixed Company*, mam Barbara Harris

## Um Spaweck
Tess Burton

D**'Tess Burton** (de Familljennumm gëtt op englesch ausgeschwat: ['bœ:ʀtən]), gebuer den 10. Juni 1985 ass eng lëtzebuergesch Politikerin (LSAP).

No hirer Première am Iechternacher Lycée am Joer 2005 huet d'Tess Burton Kommunikatioun a Marketing zu Köln studéiert, an déi Studien 2009 mat engem Bachelor of Arts in Media-Management ofgeschloss. Duerno huet si e Master an Entrepreneuriat zu Lëtzebuerg gemaach a schafft zanterhir am Familljebetrib, engem Zeitungsverlag, an huet e Buttek zu Gréiwemaacher.

Si huet bei de Chamberwale vum 20. Oktober 2013 am Walbezierk Oste kandidéiert. Si gouf net direkt gewielt, ass dann awer de 5. Dezember 2013 amplaz vum Nicolas Schmit, dee Minister gouf, nogeréckelt. Och bei de Chamberwale vum 14. Oktober 2018 ass si fir de Schmit nogeréckelt, deen op säi Mandat verzicht huet, fir dat Joer drop Kommissär an der Europäescher Kommissioun ze ginn.

Si war Lëtzebuerger Wäikinnigin 2004/2005.
Taina Bofferding

D**'Taina Bofferding**, gebuer den 22. November 1982, ass eng lëtzebuergesch Politikerin (LSAP).

## Karriär
No 3 Joer Secondaire am Lycée Hubert-Clément zu Esch-Uelzecht huet si eng Formatioun als Educatrice gemaach an duerno e Masterdiplom a Sozialwëssenschaften op der Universitéit vun Tréier.

Si huet bei de Chamberwale vum 20. Oktober 2013 am Walbezierk Süde kandidéiert. Si gouf net direkt gewielt, ass dunn awer de 5. Dezember 2013 amplaz vun der Lydia Mutsch, déi Ministesch gouf, nogeréckelt. Bei de Chamberwale vum Oktober 2018 gouf si net erëmgewielt, gouf awer de 5. Dezember 2018 Inneministesch a Ministesch fir Chancëgläichheet an der Regierung Bettel-Schneider/Kersch-Braz/Bausch.

Bei de Chamberwale vum 8. Oktober 2023 gouf si nees an d'Chamber gewielt, wou si Fraktiounspresidentin vun der LSAP ass.

Donieft war d'Taina Bofferding bis Enn 2018 Gemengeconseillère an der Gemeng Esch-Uelzecht, huet als Gewerkschaftssekretärin beim OGB-L geschafft a war Vizepresidentin vun der AHA.

Vum Mäerz 2014 bis Januar 2019 war si Vizepresidentin vun der LSAP..

## Literatur
* Josée Hansen: "Oublier les trahisons." in: *d'Lëtzebuerger Land* 20. April 2018, Nr.16, S.6; och op land.lu (gekuckt 2021-11-06).

## Um Spaweck

* Video-Portrait: Eent vun den neie Gesiichter an der Regierung ass d'Taina Bofferding op rtl.lu de 5. Dezember 2018, fir d'lescht gekuckt de 5. Dezember 2018.
Cécile Hemmen

D**'Cécile Hemmen**, gebuer de 6. November 1955, ass eng lëtzebuergesch Politikerin (LSAP) a fréier Speakerin a Moderatorin. Si war vun Oktober 2011 bis Oktober 2018 Buergermeeschtesch vun der Gemeng Weiler zum Tuer.

D'Cecile Hemmen huet no hirer Première um Fieldgen 1975 Theater gespillt a bei der Lëtzebuerger Revue matgemaach.

1978 huet si bei RTL Radio Lëtzebuerg als Speakerin ugefaangen, a vum Ufank vun den 1990er Joren un och als Moderatorin bei RTL Télé Lëtzebuerg geschafft, wou si Emissioune wéi „Fit“, „Highlight“ a „Place Royale“ moderéiert huet. No 33 Joer huet si bei RTL opgehalen a gouf Responsabel fir d'Ëffentlechkeetsaarbecht vun der Coque.

De 5. Dezember 2013 ass si, no hirer Kandidatur op der Lëscht vum Walbezierk Zentrum fir d'Chamberwale vum 20. Oktober 2013, fir den Etienne Schneider nogeréckelt, dee Minister gouf.

De 4. Februar 2020 ass si, no de Chamberwale vum 14. Oktober 2018, als Fënneftgewielt op der Zentrumslëscht, fir de Franz Fayot an d'Chamber nogeréckelt.
Si huet hiert Mandat bis un d'Enn vun der Chambersessioun 2022-23 ausgefëllt.
Gilles Baum

De **Gilles Baum**, gebuer de 16. Januar 1973 zu Lëtzebuerg, ass e lëtzebuergesche Schoulmeeschter a Politiker (DP).

Hien huet vun 1992 bis 2013 zu Rued-Sir Schoul gehalen an ass zanter 1999 am Gemengerot vun der Gemeng Jonglënster, wou e vun 2003 bis 2005 an duerno nees vun 2017 un Schäffe ass.

No de Chamberwale vum 20. Oktober 2013 ass hien de 5. Dezember 2013 an d'Chamber nogerëtscht an d'Plaz vun der Maggy Nagel, déi Ministesch gouf. Bei de Chamberwale vum 14. Oktober 2018 gouf hien erëmgewielt. Bei deene vum 8. Oktober 2023 ass hien duer nees nogeréckelt.

Den 28. Juni 2014 gouf hien um DP-Nationalkongress zum neie Generalsekretär gewielt.

Nom Doud vum Eugène Berger huet de Gilles Baum den 23. Januar 2020 de Poste vum Fraktiounschef vun der DP an der Chamber iwwerholl.

## Um Spaweck
Christophe Schiltz

De **Christophe Schiltz**, gebuer den 12. Dezember 1978, ass e lëtzebuergesche Jurist, Diplomat a Politiker (LSAP).

Hien ass President vum Staatsrot a Member vum Permanente Schidsgeriichtshaff vun Den Haag. Gläichzäiteg ass hien Direkter vun der Entwécklungszesummenaarbecht an der humanitärer Aktioun am Ausseministère.

## Biographie
Berufflech ass de Christophe Schiltz Diplomat am Ausseministère a war Chef vum Service juridique. Vu Februar 2020 u war hien Ministre plénipotentiaire a Generalcoordinateur an der Direktioun vun der Entwécklungszesummenaarbecht an der humanitärer Aktioun. Säit September 2022 ass hien Direkter vun der Entwécklungszesummenaarbecht an der humanitärer Aktioun am Ausseministère.

Hie war 2009 an 2013 Kandidat fir d'LSAP bei de Chamberwalen am Bezierk Zentrum.
 
Den 28. November 2013 gouf hie vum Grand-Duc als Member vum Staatsrot ernannt. Hien huet domat d'Nofolleg vun der Erna Hennicot-Schoepges, déi am Summer 2013 aus Altersgrënn op hiert Mandat huet misse verzichten, ugetratt.

De 7. Abrëll 2021 gouf hien als Nofollger vun der Agnès Durdu zum President vum Staatsrot ernannt. Hien ass de jéngste President an der Geschicht vum Staatsrot.

De Christophe Schiltz ass och Member vum Permanente Schidsgeriichtshaff vun Den Haag.

## Gielercher

*
Joëlle Elvinger

D**'Joëlle Elvinger**, gebuer de 6. Januar 1980 ass eng lëtzebuergesch Affekotin a Politikerin (DP).

D'Joëlle Elvinger gouf 2005 an de Gemengerot vu Walfer gewielt, a gouf do 2011 zweete Schäffen. Si war vu Januar 2016 bis d'Gemengewale vum Oktober 2017 Buergermeeschtesch.

Bei de Chamberwale vum 20. Oktober 2013 huet si op der DP-Lëscht vum Walbezierk Zentrum kandidéiert, an ass, nodeem d'Corinne Cahen op hiert Deputéiertemandat verzicht huet fir Ministesch ze ginn, de 5. Dezember an d'Chamber "nogerëtscht". Dat selwecht geschouch de 6. Dezember 2018, no de Chamberwale vum 14. Oktober 2018 

Enn 2019 huet si hiert Chambermandat opginn, fir vun 2020 u lëtzebuergesche Member vum Europäesche Rechnungshaff ze ginn. 2025 gouf hiert Mandat ëm weider 5 Joer verlàngert.

D'Joëlle Elvinger ass d'Duechter vum René Elvinger, dem Besëtzer vu Cebi International mat Sëtz zu Steesel.
Éteignières

**Éteignières** ass eng franséisch Gemeng an den Ardennen an der Regioun Grand Est.

Wéi 2011 de Parc naturel régional des Ardennes entstanen ass, war Éteignières eng vun de Grënnungsgemengen.

## Biller

File:Éteignières (Ardennes) Église.JPG|D'Kierch
File:Éteignières (Ardennes) Monument aux morts dans l'église.JPG|De Monument aux morts vun der Par
File:Éteignières (Ardennes) Monument aux morts de la commune.JPG|De Monument aux morts vun der Gemeng
File:Éteignières (Ardennes) Croix de chemin.JPG|Weekräiz


## Um Spaweck
Neuville-lez-Beaulieu

**Neuville-lez-Beaulieu** ass eng franséisch Gemeng an den Ardennen an der Regioun Grand Est.

Wéi 2011 de Parc naturel régional des Ardennes entstanen ass, war Neuville-lez-Beaulieu eng vun de Grënnungsgemengen.
## Biller

La Neuville aux Tourneurs.jpg|Plaz zu Neuville-aux-Tourneurs
Église de La Neuville aux Tourneurs, chevet.JPG|Kierch vu La Neuville-aux-Tourneurs
Neuville-lez-Beaulieu (Ardennes) église de Beaulieu 03.JPG|Kierch vu Beaulieu
Neuville-lez-Beaulieu (Ardennes) monument aux morts La Neuville aux Tourneurs.JPG|Monument aux morts vu La Neuville-aux-Tourneurs
Neuville-lez-Beaulieu (Ardennes) Monument aux morts Beaulieu.JPG|Monument aux morts zu Beaulieu


## Um Spaweck
Pat Garrett and Billy the Kid

**Pat Garrett and Billy the Kid** ass en US-amerikanesche Spéitwestern vum Sam Peckinpah aus dem Joer 1973.

## Wourëms geet et am Film?
An dësem Film, dee vun enger pessimistescher a fatalistescher Grondstëmmung markéiert ass, spillt den James Coburn de Sheriff Pat Garrett, deen 1881 vun enger Grupp vu räichen neimexikanesche Véibarongen engagéiert gëtt, fir säin ale Kolleeg, de Gesetzlose Billy the Kid (Kris Kristofferson) ze verfollegen an *nolens volens* ëmzeleeën.

## Um Spaweck
* De Film an der IMDb
* Artikel iwwer de Film bei ''senses of cinema''
Fossé (Ardennes)

**Fossé** ass eng franséisch Gemeng an den Ardennen an der Regioun Grand Est. 
## Kuckeswäertes
D'Kierch vu Fossé déi am Zweete Weltkrich deelweis zerstéiert gi war, gouf 1954 komplett restauréiert. Kënschtler um Wierk waren de Pierre Szekely, seng Fra Véra an den André Borderie. D'Agnés Varda huet déi ganz Restauratioun a Biller festgehalen.

## Um Spaweck
Meung-sur-Loire

**Meung-sur-Loire** ass eng franséisch Gemeng am Loiret an der Regioun Centre.

## Bekannt Persounen
*Gaston Couté, Poet a Chansonnier.
* Jean vu Meung Poet, ee vun den Auteure vum Roman de la rose. Et stinn zwou Statue vun him an der Stad.
* Baudri de Bourgueil Auteur a Chroniqueur
* François Villon, Poet, Strummert a klenge Brigang, dee mol eng Zäit laang zu Meung am Dokeli souz.
* Simon de Phares, Astrolog an Astronom.
* Louis Sextius Jarente de La Bruyère, franséische Bëschof, am Schlass vu Meung gestuerwen.
* Jean-Auguste-Dominique Ingres, Moler
* Alain Corneau, Realisateur do gebuer 
* Goudji, Sculpteur a Goldschmatt
* Cha, Dessinatrice vu Bandes-dessinées

*Bréck vu Meung-sur-Loire

## Um Spaweck
Christianne Wickler

D**'Christianne Wickler**, gebuer den 21. Februar 1960, ass eng lëtzebuergesch Geschäftsfra a fréier Politikerin (déi gréng).

Si ass Direktesch vun der Geschäftsketten Pall Center vun där den éischten Akafszentrum 1982 zu Uewerpallen vun hirer Famill opgebaut gouf.

Si ass zanter 2013 Presidentin vun der Fédération des femmes cheffes d'entreprise au Luxembourg.

2013 huet si sech bei de virgezunne Chamberwale vum 20. Oktober 2013 als Kandidatin vum Walbezierk Norden op der Lëscht vun Déi Gréng presentéiert an ass, nodeem de Camille Gira Staatssekretär gouf, an d'Chamber 'nogerëtscht'. Mä schonn den 10. Juli 2014 huet si aus berufflechen a familiäre Grënn hiert Chambermandat nees opginn; de Gérard Anzia ass an hirer Plaz nogerëtscht.

Am Mäerz 2021 huet si zesumme mat der Nathalie Meier-Hottua d'Internetplattform *Expressis-Verbis* gegrënnt, déi dofir kritiséiert gouf, datt se d'COVID-19-Pandemie banaliséiere géif. Nodeem d'Christianne Wickler als Presidentin vun der Cargolux nominéiert gi war, huet si sech bei *Expressis-Verbis* zeréckgezunn.

Si war vun Abrëll 2021, als Nofollgerin vum Paul Helminger, bis zu hirer Demissioun am Mäerz 2023 Presidentin vum Verwaltungsrot vun der Cargolux.
Roberto Traversini

De **Roberto Traversini**, gebuer den 3. Januar 1963 zu Cantiano (Italien), ass e lëtzebuergesche Politiker (déi gréng). Vu Beruff ass hie Gemengebeamten.

## Theemen
Dem Roberto Traversini seng Politik konzentréiert sech virun allem op d'Ëmwelt, d'Jugend an de Logement. Nach ier hien an d'Politik gaangen ass hat hie schonn eng sozial Oder. Sou war hie Matgrënner vum *[[Lokal Initiativ- a Verwaltungszentren|CIGL]] (centre d'initiative et de gestion locale) [[Déifferdeng]]*, vun deem en och vun 2011 bis September 2019 President war, wéi och vum *Jugendtreff SABA Déifferdeng* oder vun der *Entente des gestionnaires des maisons jeunes*.

## Gemengepolitik
No de Gemengewalen 2005 koum de Roberto Traversini an den Déifferdenger Gemengerot, fir ee Joer drop éischte Schäffen ze ginn. Am Januar 2014 huet hien dunn de Claude Meisch (DP), dee Minister gouf, als Buergermeeschter ersat. Bei de Gemengerotswalen 2017 krut hien iwwer 5000 Stëmmen, a seng Partei ass vun 3 op 7 Sëtz geklommen. Et koum zu enger Koalitioun mat der CSV. Den 20. September 2019 ass hien, wéinst Irregularitéite bei Aarbechten un enger Immobilie a sengem Besëtz, wéi och ronderëm där hir Ëmklasséierung am PAG, zeréckgetrueden.

## Landespolitik
De Roberto Traversini ass no de virgezunne Chamberwale vum 20. Oktober 2013 als Kandidat am Walbezierk Süden an d'Chamber 'nogerëtscht', nodeem de Félix Braz Minister gouf. Sou gouf hien den éischte Lëtzebuerger Parlamentarier deen am Ausland vun auslänneschen Eltere gebuer ass. Bei de Chamberwale vum 14. Oktober 2018 gouf hien an d'Chamber erëmgewielt. Hie war Vizepresident vun der *Commission des pétitions* an der Chamber.

Am Oktober 2019 ass hien am Kader vun der sougenannter *[[Gaardenhaischenaffär]]* vu sengem Posten zeréckgetrueden. D'Semiray Ahmedova ass fir hien an d'Chamber *nogeréckelt*.

## Um Spaweck
Saint-Ay

**Saint-Ay** ass eng franséisch Gemeng am Loiret an der Regioun Centre.

Se läit an der natierlecher Regioun vum Val de Loire deen op der Lëscht vun de Weltierwe vun der UNESCO steet.

D'Gemeng ass un d'Eisebunnsnetz ugeschloss iwwer seng Gare déi op der Streck Paräis-Bordeaux läit.

Déi 270 Hektar grouss national Naturreserve vu Saint-Mesmin déi deelweis um Territoire vun der Gemeng läit ass dat eenzegt nationaalt Naturreservat am Departement Loiret.
## Biller

Saint-Ay église Saint-Ay 1.jpg|D'Kierch Saint-Ay
Saint-Ay monument aux morts 1.jpg|De Monument aux morts virun der Gemeng
 

## Um Spaweck
Tailly (Ardennes)

**Tailly** ass eng franséisch Gemeng an den Ardennen an der Regioun Grand Est.
 
D'Gemeng besteet aus den Dierfer Andevanne, Barricourt, Rémonville an Tailly.
## Persounen
*Claude Darodes, franséische Konteradmirol.
Arrou

**Arrou** ass eng franséisch Gemeng am Departement Eure-et-Loir an der Regioun Centre.

Se läit an der natierlecher Regioun vun der Beauce an duerch d'Gemeng leeft de klenge Floss Yerre.

D'Gemeng ass un d'Eisebunnsnetz ugeschloss iwwer seng Gare déi op der Streck Chartres-Bordeaux läit.
## Biller

Fichier:Arrou - Street.JPG|D'Strooss déi vu Courtalain kënnt.
Fichier:Arrou - Town hall.JPG|D'Märei.
Fichier:Arrou - Library.JPG|D'Bibliothéik.


## Um Spaweck
Edy Mertens

Den **Edouard** ("**Edy**") **Mertens**, gebuer den 22. August 1954, ass e lëtzebuergeschen Dokter a Politiker (DP). Hien ass zanter 2011 Buergermeeschter vun der Gemeng Ëlwen a war vun Dezember 2013 bis Oktober 2018 Deputéierten an der Chamber.

Hie gouf 2011 an de Gemengerot vun Ëlwe gewielt an ass do zanterhier Buergermeeschter.

2013 huet hie sech bei de virgezunnene Chamberwale vum 20. Oktober 2013 als Kandidat vum Walbezierk Norden op der Lëscht vun der DP presentéiert an ass, nodeem den André Bauler Staatssekretär gouf, an d'Chamber 'nogerëtscht'.

## Um Spaweck
Auneau

**Auneau** ass eng franséisch Gemeng am Departement Eure-et-Loir an der Regioun Centre. Se läit an der natierlecher Regioun vun der Beauce.

D'Gemeng ass un d'Eisebunnsnetz ugeschloss iwwer seng Gare déi op der Streck Brétigny-Membrolle läit.
## Biller


Fichier:Auneau-28-A01.jpg|D'Märei
Fichier:C945 20090108-163143.jpg|D'Kierch Saint-Rémy
Fichier:Auneau-28-Saint-Rémy-01.jpg|D'Kierch Saint-Rémy
Fichier:Auneau-28-A05.jpg|De Buergfrid vum Schlass
Fichier:Auneau-28-A06.jpg|Buer an der Entrée vum *Parc des félins*
Fichier:Foucault 20 - AUNEAU - La Gare d'Orléans.jpg|Déi fréier Gare d'Orléans


## Um Spaweck
Alphonse Schiltges

Den **Alphonse Joseph Schiltges**, gebuer den 12. Mäerz 1899 zu Uewerkuer, a gestuerwen den 11. November 1979 zu Wolz, war e lëtzebuergeschen Ingenieur an CSV-Politiker.

Hien huet vun 1930 bis 1960 als Ingenieur bei der *Tannerie de Cuir Idéal* zu Wolz geschafft.

Nom Generalstreik géint d'Zwangsrekrutéierung vum 12. August 1942 gouf den Alphonse Schiltges zesumme mat senger Famill d'éischt op Leubus an duerno op Unterwellenbach deportéiert.

Hie war vun 1945 bis 1959 onënnerbrach Deputéierten an der Chamber. Duerno gouf hien, nom Doud vum Henri Gengler, den 20 Mäerz 1962 nees als Deputéierte vereedegt an huet déi Funktioun bis zum Enn vun deem Mandat 1964 erfëllt.

Hie war wärend 24 Joer Member vum Gemengerot vun der Gemeng Wolz an dovu wärend 6 Joer Buergermeeschter.

## Gielercher
*
Coulanges

* Coulanges, eng franséisch Gemeng am Allier
* Coulanges, eng franséisch Gemeng am Loir-et-Cher
## Kuckt och
* Coulanges-la-Vineuse, eng franséisch Gemeng am Departement Yonne
* Coulanges-lès-Nevers, eng franséisch Gemeng am Departement Nièvre
* Coulanges-sur-Yonne, eng franséisch Gemeng am Departement Yonne
Haupeschkapell zu Bruch (Biwer)

D**'Haupeschkapell zu Bruch** ass eng kathoulesch Kapell, déi zur Par Musel a Syr Saint-Jacques, zum Dekanat Osten an zu der Gemeng Biwer gehéiert.

De Patréiner vun der Kierch ass den hellegen Haupert, deem säi Fest den 3. November gefeiert gëtt.

D'Kapell steet am Nordweste vum Duerf. Hanner der Kapell ass de Kierfecht ugeluecht.

Zur fréierer Par Eescheler huet ausser der Kapell vu Bruch och nach d'Parkierch vun Eescheler gehéiert.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren

## Um Spaweck

* Websäit vum Parverband Maacher, Mäertert, Widdebierg, Wormer

## Biller

Fichier:Kapelle Brouch (Biwer) 01.jpg|D'Kapell vun Norde gesinn
Fichier:Kapelle Brouch (Biwer) 02.jpg|D'Kapell vu Weste gesinn
Champhol

**Champhol** ass eng franséisch Gemeng am Departement Eure-et-Loir an der Regioun Centre.

Se läit am Nordoste vu Chartres an der natierlecher Regioun vun der Beauce an eng Partie vum Fluchfeld vu Chartres läit op hirem Territoire. 

## Um Spaweck
Denis Netgen

Den **Denis Netgen**, gebuer den 20. Januar 1896 zu Boufer, a gestuerwen de 24. Mee 1974 zu Schëffleng, war e lëtzebuergesche Gewerkschaftler an LSAP-Politiker. Hie war vu Beruff Schlässer.

Hie war vun 1929 bis 1934 a vun 1944 bis 1963 Buergermeeschter vun der Gemeng Schëffleng.

Vun 1931 bis 1940, vun 1945 bis 1958 a vun 1959 bis 1964 war den Denis Netgen Deputéierten an der Chamber.

Zu Schëffleng gouf eng Strooss no him genannt.
L'Union

***L'Union*** war eng franséischsproocheg Dageszeitung zu Lëtzebuerg, déi tëscht dem 12. November 1860 an dem 1. Juni 1871 erauskomm ass. Tëscht dem 1. Oktober 1868 bis an d'Joer 1869 war hir Periodicitéit dräi Nummeren d'Woch.

Editeure waren d'Bridder Jacques a Pierre Heintzé.

Den éischte Redakter war de Mathias Ulrich, dee virdru beim *[[Courrier du Grand-Duché de Luxembourg|Courrier]]* vum Charles Metz geschafft hat. 1865 gouf e vum Jean Joris ofgeléist. *L'Union* war ausgesprache regierungsfrëndlech, an huet hir (anescht wéi déi liberal Konkurrenz) d'Partie gehalen.

Den 1. Juni stoung ze liesen, fir hir Lieserschaft ze vergréisseren, géif d*'Union* als franséischsproocheg Zeitung ophalen, a vun do un op Däitsch erauskommen.

Dësen neien Titel war d'Luxemburger Volks-Zeitung, ass awer nëmmen ee weidert Joer laang erauskoum.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* All Nummere vu ''L'Union'' online op eluxemburgensia.lu.
Luxemburger Volks-Zeitung

***Luxemburger Volks-Zeitung*** war eng däitschsproocheg Dageszeitung zu Lëtzebuerg, déi vun dënschdes bis sonndes tëscht dem 2. Juni 1871 an dem 15. Oktober 1871 erauskomm ass.

Editeure waren d'Bridder Jacques a Pierre Heintzé, déi virdru *[[L'Union]]* erausginn haten. Hiert Motto war *"Freiheit-Unabhängigkeit"*.

Redakter war den Nicolas Thoma, deen och beim *[[L'inflexible]]* geschafft hat. D'Luxemburger Volkszeitung huet sech virun allem un d'Beamten an der Stad Lëtzebuerg geriicht.

## Kuckt och
* Lëscht vun Zeitungen an Zäitschrëften zu Lëtzebuerg
Luxemburger Volkszeitung

***Luxemburger Volkszeitung*** war eng däitschsproocheg Dageszeitung zu Lëtzebuerg, déi tëscht dem 18. Mäerz 1893 an dem 28. September 1923 zweemol d'Woch erauskomm ass.

Editeur a Chefredakter war den André Welter, dee virdru beim *[[Luxemburger Wort]]* a bei der *[[Obermosel-Zeitung]]* geschafft hat. Gedréckt gouf se beim Joseph Beffort.

D*Luxemburger Volkszeitung* war e populäert Masseblat mat vill Annoncen, dat eng Zäit laang méi Abonnente wéi d*Wort* oder d*'Obermosezeitung* hat. D'Konkurrenzzeitung *[[Escher Journal]]* huet hir de 26. Juli 1902 virgeworf, si wier en "ultraklerikaalt Klaatschblietchen", dat mat Gerüchter, Skandaler a Klaatsch gefëllt wier.

## Kuckt och
* Lëscht vun Zeitungen an Zäitschrëften zu Lëtzebuerg
Aloyse-André Welter

Den **Aloyse-André Welter**, gebuer den 13. Mäerz 1852 zu Ëlwen, a gestuerwen den 9. November 1922 an der Stad Lëtzebuerg, war e lëtzebuergesche Schoulmeeschter, Zeitungsredakter a Schrëftsteller.

Hien huet 1867 bis 1870 fir Schoulmeeschter geléiert an duerno zu Rëmerech, Osper a Räichel Schoul gehalen.

1884 huet en de Beruff gewiesselt an ass Redakter beim *[[Luxemburger Wort]]* ginn, ee Joer drop bei der *[[Obermosel-Zeitung]]*.

1893 huet e mam Joseph Beffort d*[[Luxemburger Volkszeitung]]* gegrënnt, där hire Chefredakter e bis 1921 war. D*Volkszeitung* war ëm d'Joerhonnertwenn eng vun de wichtegsten Zeitungen zu Lëtzebuerg.

Hien huet och eng Rëtsch Romaner an Novellen op Däitsch geschriwwen, déi zum Deel bei däitsche Verlagen erauskoumen; een dovun ass *Eldorado und Golgatha*.

Ausserdeem huet hie Schoulbicher fir d'Primaireschoul geschriwwen: zesumme mam Jean-Pierre Bisdorff Lies- a Schreifbicher wéi *Neue Schreib-Lese-Fibel* (1883) fir déi 4 éischt Schouljoren, an e Rechebuch.
Roger Wolter

De **Roger Wolter**, gebuer ëm 1900 a gestuerwen den 21. Mee 1971 am Alter vun 71 Joer, war e lëtzebuergeschen Affekot an DP-Politiker.

Hie war vun 1946 bis 1951 a vun 1959 bis 1964 Deputéierten an der Chamber.